Mark Helprin

Mark Helprin (s. 28. kesäkuuta 1947) on yhdysvaltalainen romaanikirjailija ja journalisti, joka on palkittu lukuisilla palkinnoilla viime vuosikymmenten aikana. Helprin tunnetaan mielikuvituksellisista tarinoistaan, monikerroksisista rakenteista romaaneissaan ja rikkaasta sanankäytöstään.

Hänen tunnetuimpia menestysromaanejaan ovat A Winter's Tale (Eva Siikarlan suomennos Talvinen tarina, Tammi), Memoirs from Antproof Case, A Soldier of the Great War, novelleja: Ellis Island and Other Stories, A Dove of the East and Other Stories sekä lastenkirjatrilogia: Swan Lake, A City in Winter ja The Veil of Snows.

Helprin valmistui Harvard Collegesta ja jatkoi opintojaan Oxfordin, Princetonin ja Columbian yliopistoissa. Hän on palvellut brittiläisillä kauppalaivoilla ja Israelin maa- ja ilmavoimissa.

Vuonna 2007 Helprin kirjoitti The New York Timesiin Vieraskynä-kirjoituksen, jossa hän vastusti tekijänoikeuksien laukeamista ajan myötä.

Suomennettu teos
 Talvinen tarina (A Winter's Tale), suom. Eva Siikarla, Helsinki: Tammi 1985 ISBN 951-30-5989-8 (Keltainen kirjasto, 192) – 2. p. 1985 ISBN 951-30-6334-8 (Kurki-kirja) – 3. p. 2014 ISBN 978-951-31-7849-9 (Keltainen pokkari)

Lähteet

Aiheesta muualla 
 A Mark Helprin Bibliography  

Elävät henkilöt
Juutalaiset kirjailijat
Maaginen realismi
Vuonna 1947 syntyneet
Yhdysvaltalaiset fantasiakirjailijat
Yhdysvaltalaiset kirjailijat
Yhdysvaltalaiset toimittajat